Diari Oficial de la Generalitat Valenciana


Sumari del DOGV 370, del 30-04-1986 (1986/806133)

RESOLUCIÓ d'11 d'abril de 1986, de l'Hble. Sr. Conseller de Treball i Seguretat Social, que desplega l'Ordre de la Conselleria de Treball i Seguretat Social sobre ajudes urgents a l'atur agrícola.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   370

Data del DOGV
:   30-04-1986

Secció del DOGV
:   ALTRES DISPOSICIONS

Número del document
:   1986/806133


Data del document
:   11-04-1986

Organisme emissor
:   Conselleria de Treball i Seguretat Social

Tipus de document
:   Resolució

Resolució d'11 d'abril de 1986, de l'Hble Sr. Conseller de Treball i Seguretat Social, que desplega l'Ordre de la Conselleria de Treball i Seguretat Social sobre ajudes urgents a l'atur agrícola.  
Publicada en el Diari Oficial de la Generalitat Valenciana l'Ordre de 7 de març de 1986, de la Conselleria de Treball i Seguretat Social, sobre ajudes urgents a l'atur agrícola i essent necessari de desplegar les normes de procediment que hi conté, i en virtut de les atribucions que m'atorga l'Art. 35 de la Llei 5/83, de 30 de desembre, de Govern Valencià, resolc:   
Primer. En desplegament del que estableix la Disposició Addicional Segona de l'Ordre de la Conselleria de Treball i Seguretat Social sobre ajudes urgents a l'atur agrícola, s'obri un termini d'un mes, a partir de la publicació d'aquesta Disposició, perquè presenten les sol·licituds les Corporacions Locals, els municipis de les quals pertanyen a la Comarca de la Plana Baixa de la Província de Castelló.   
Segon. Les sol·licituds d'ajudes, es presentaran en la Direcció Territorial de Treball de Castelló, en el model que figura com a annex a la susdita Ordre i que es facilitarà en aquest Organisme.   
Tercer. La Direcció Territorial de Treball analitzará els expedients de sol·licitud de beneficis, així com la documentació que s'hi adjunta, verificant-ne la deguda complimentació.   
En el supòsit que l'expedient estiga incomplet, es requerirà el sol·licitant perquè, d'acord amb l'Art. 71 de la Llei de Procediment Administratiu, el complete en el termini màxim de deu dies.   
Quart. Completat l?expedient, en el termini de deu dies, la Direcció Territorial de Treball elaborarà la proposta de resolució, elevant-la a la Direcció General d'Ocupació i Cooperació.   
Cinqué. La Direcció General d'Ocupació i Cooperació, rebuda la proposta de resolució, dictarà Resolució accedint-hi, en tot o en part, o denegant-ne els beneficis sol·licitats en el termini de cinc dies.   
Hom podrà sol·licitar els informes que en considere escaients prèviament a la resolució.   
Una vegada dictada la Resolució, serà notificada a la Corporació Local sol·licitant, i se'n enviarà còpia a la Direcció Territorial de Treball per al seu coneixement.   
Sisé. En cas que finalitzada la tramitació de les ajudes explicitades en els apartats anteriors, hi queden disponibles fons de la dotació pressupostària establerta en l'Art. 2 de l?Ordre sobre ajudes urgents a l'atur agrícola, es podrà ampliar la convocatòria a la resta dels municipis que puguen haver-se vist afectats per les gelades de 1985. A tal efecte, s'aplicarà el procediment administratiu assenyalat en els paràgrafs anteriors.   
DISPOSICIO FINAL  
Aquesta Resolució entrarà en vigor el mateix dia de la publicació en el Diari oficial de la Generalitat Valenciana.   
València, 11 d'abril de 1986. -El Conseller de Treball i Seguretat Social: Miquel Domènech i Pastor.